- Dan Petrescu le-a reproşat un singur lucru jucătorilor săi, după Jeonbuk – Ulsan
- Echipa antrenorului român a remizat în turul sferturilor de finală ale Ligii Campionilor Asiei, scor 1-1
Dan Petrescu le-a reproşat un singur lucru jucătorilor săi, după Jeonbuk – Ulsan 1-1. Echipa antrenorului român a remizat în partida de pe teren propriu, în manşa tur a sferturilor de finală ale Ligii Campionilor Asiei.
Echipa lui Dan Petrescu a deschis rapid scorul, dar a fost egalată pe final, după o greşeală uriaşă în apărare. În prima repriză, Jeonbuk a avut ocazia de a majora diferenţa, dar a ratat un penalty. Meciurile din Liga Campionilor Asiei se văd LIVE în AntenaPLAY.
Dan Petrescu le-a reproşat un singur lucru jucătorilor săi, după Jeonbuk – Ulsan 1-1
Dan Petrescu a fost mulţumit, în mare, de prestaţia jucătorilor săi din remiza cu Ulsan, dar a subliniat că eroarea de la golul oaspeţilor a fost singura greşeală a jucătorilor săi într-un meci pe care, în opinia sa, ar fi meritat să îl câştige.
Mai mult, antrenorul lui Jeonbuk este convins că ratarea penalty-ului din minutul 24 a lui Orobo a contat enorm în ceea ce priveşte moralul jucătorilor săi:
"A fost un meci bun, păcat că nu am câştigat. Ne pare rău pentru fani. Jeonbuk a meritat să câştige. Cred că penalty-ul ratat ne-a demoralizat.
Am primit un gol din cauza unei greşeli, din păcate. La 1-1, am avut o şansă mare, dar nu am reuşit să înscriem. Sperăm să jucăm bine şi în retur. A fost o singură greşeală. În afară de asta, jucătorii chiar au luptat bine", a declarat Dan Petrescu, potrivit hyundai-motorsfc.com.
Jeonbuk – Ulsan 1-1
Jeonbuk – Ulsan 1-1 a fost în AntenaPLAY. Echipa lui Dan Petrescu a obţinut doar un rezultat de egalitate în partida tur a sferturilor Ligii Campionilor Asiei. Formaţia sa a întâlnit rivala din Coreea De Sud, Ulsan HD. Echipa lui Dan Petrescu a deschis scorul în minutul 4, dar a fost egalată în minutul 77, după o eroare uriaşă în apărarea lui Jeonbuk. Tot Jeonbuk a ratat şi o lovitură de la 11 metri în prima repriză, când putea duce scorul la 2-0.
Au rămas patru echipe din vest şi patru echipe din vest. În această fază a competiţiei se află Jeonbuk, echipa lui Dan Petrescu, dar şi Al-Nassr, Al-Ittihad şi Al-Hilal, echipele starurilor Cristiano Ronaldo, Karim Benzema sau Neymar.
Programul turului sferturilor de finală ale Ligii Campionilor Asiei
- Al-Ain – Al-Nassr 1-0
- Jeonbuk Motors – Ulsan 1-1
- Al-Hilal – Al-Ittihad (tur, 5 martie, 20:00)
- Shandong Taishan – Yokohama Marinos (tur, 6 martie, 12:00)